b'\n_START_ARTICLE_\nDei svarte hestane (film)\n_START_SECTION_\nHandling\n_START_PARAGRAPH_\nAmbros F\xc3\xb8rnes (Hans Jacob Nilsen) eier to store g\xc3\xa5rder og driver en skyss-stasjon. P\xc3\xa5 g\xc3\xa5rden har han fire spreke og skinnende svarte hester. Disse hestene kommer etter hvert til \xc3\xa5 fylle hans liv fordi den unge vakre kona hans, Lisle (Eva Sletto), ikke greier \xc3\xa5 elske ham slik han elsker henne. Hun kan ikke glemme Bj\xc3\xb8rneskinn (Ottar Vicklund), den lyse gutten hun en gang var glad i. Han skulle egentlig bli dikter, men valgte livet p\xc3\xa5 landeveien da han ikke fikk henne._NEWLINE__NEWLINE_Da gamlekj\xc3\xa6resten en dag finner veien tilbake, kommer det til et dramatisk oppgj\xc3\xb8r p\xc3\xa5 F\xc3\xb8rnes. Familien er i ferd med \xc3\xa5 g\xc3\xa5 i oppl\xc3\xb8sing, noe som s\xc3\xa6rlig f\xc3\xa5r konsekvenser for Kjell, den lille s\xc3\xb8nnen til Ambros og Lisle. Han kommer i en sterk lojalitetskonflikt mellom foreldrene og f\xc3\xa5r store vanskeligheter med \xc3\xa5 forholde seg til dem._NEWLINE_Fellesnevnerne i historiene er kj\xc3\xa6rlighet og makt \xe2\x80\x93 v\xc3\xa5knende f\xc3\xb8lelser og vold.\n_START_SECTION_\nOm filmen\n_START_PARAGRAPH_\nDagbladet har gitt filmen terningkast 4.'